Jessica Mbangeni

Jessica Mbangeni (Nqamakwe, 1977ko abuztuaren 22a – Johannesburg, 2024ko abuztuaren 31) xhosa jatorriko hegoafrikar poeta, abeslari, aktore eta enpresaburua izan zen.

 Bizitza 
Jessica Mbangeni 1977ko abuztuaren 22an jaio zen Nqamakwen, Lurmutur Ekialdean. Eastern Cape Technikonen ikasteari utzi zuen musikari ibilbidea hasteko. Handik gutxira Johannesburgera joan zen lan bila.

2002an, Sowetoko Gospen Abesbatzan sartu zen eta herrialde askotan abestu zuen.

2005ean, poesia idazten ere hasi zen.

2006an, KwaNtu Entertainment and Designs Agency enpresa sortu zuen.

2014ko abuztuaren amaieran, lehen diskoaren kaleratze-data iragarri zuen, eta urte bereko irailaren 26an kaleratu zen IGoli izeneko diskoa.

Telebista-aktorea ere izan zen. 2004an debutatu zuen pantailan Dube on 2 umorezko telesailean. Horrez gain, beste hainbat telesail eta saiotan parte hartu zuen: The Coconuts, iNkaba, Zabalaza, eKasi: Our Stories, Skeem Saam eta Unpacked with Relebogile Mabotja.

2024ko abuztuaren 31n hil zen Johannesburgeko Helen Joseph ospitalean, 47 urte zituela.

 Diskografia 

 IGoli (2014)
 Busiswe Tribute to African Heroines (2015)
 I Am an African (a cappella, 2022)
 I Am An African (2022)
 World Peace (2024)

 Singleak 

 In Love with a Rasta Man (Omar Morrisonekin batera, 2018)
 Africa (2021)
 The Sage In Me (2022)
 Dawning of the Dawn (Dr Kaden Lebrayekin batera, 2023)
 Ibuyile (2023)

 Filmografia 
+UrteaIzenburuaPertsonaiaOharrak2004-2006Dube on 2hainbat pertsonaia1. eta 2. denboraldietan2009The Coconutszerbitzari bikietako bat2. denboraldian2012iNkabagonbidatua1. denboraldian2013ZabalazaNina K2. denboraldian2015eKasi: Our StoriesNambasa6. denboraldian2020Skeem Saampoeta9. denboraldian2021Unpacked with Relebogile Mabotjabere burua2. denboraldian

 Sariak 

 2014: Eastern Cape Excellent Achiever’s Award
 2016: Eastern Cape Excellent Achiever’s Award
 2016: South African Traditional Music Awards
 2017: South African Music Awards
 2018: South African Music Awards

 Erreferentziak 

 Kanpo estekak 

Kategoria:Xhosak
Kategoria:Hegoafrikako poetak
Kategoria:Emakume poetak
Kategoria:XXI. mendeko emakume idazleak
Kategoria:Ingelesezko idazleak
Kategoria:Hegoafrikako abeslariak
Kategoria:Emakume abeslariak
Kategoria:2000ko hamarkadako abeslariak
Kategoria:2010eko hamarkadako abeslariak
Kategoria:2020ko hamarkadako abeslariak
Kategoria:Ingelesezko abeslariak
Kategoria:Hegoafrikako emakume aktoreak
Kategoria:XXI. mendeko aktoreak
Kategoria:Telebista aktoreak
Kategoria:Hegoafrikako enpresaburuak
Kategoria:Emakume enpresaburuak